Victoria (Alexandrina Victoria) (24 Mèi 1819 – 22 Januari 1901) punika Ratu saking Britania Raya lan Irlandia wiwit tanggal 20 Juni 1837, lan Ratu India wiwit tanggal 1 Januari 1877, dumugi sédanipun taun 1901. Pamaréntahanipun langkung saking 63 taun, langkung lami tinimbang raja utawi ratu Britania pundi kémawon. Pamaréntahan Victoria dipuntengeri déning èkspansi ageng-agengan saking Imperium Britania. Zaman Victoria punika puncak saking Révolusi Industri, satunggiling wekdal éwah-éwahan sosial, ékonomi, lan tèknologi ingkang wigatos ing Britania Raya. Ing masa kasebat, Imperium Britania dumugi puncakipun lan dados satunggiling nagari adhi kuwaos ingkang digjaya.